Olafur Eliasson

Olafur Eliasson (født 1967) er en islandsk-dansk billedkunstner. Fra 1989 til 1995 studerte han ved Det Kongelige Danske Kunstakademi. Hans arbeid er representert i mange private og offentlige samlinger, inkludert i Guggenheim Museum i New York og Los Angeles Museum of Contemporary Art. Han har laget relieffvegger ved toalettene i Operahuset i Oslo, av Lars Elton vurdert til 5 på VGs terning.Lars Elton: VG-dom over operakunsten Artikkel i VG onsdag 9. april 2008, side 40-41 Han har også tegna den karakteristiske fasaden til konsert- og operahuset Harpa i Reykjavík som åpna i 2011.

Med sin utstilling The Weather Project i Tate Modern, London, i 2003 markerte han nordisk kunst på De britiske øyer. Det samme året representerte han Danmark på Veneziabiennalen (italiensk Biennale di Venezia). For øyeblikket jobber og bor han i den tyske hovedstaden Berlin. I 2008 fikk installasjonen «New York City Waterfalls» bred omtale, blant annet i tidsskriftet Newsweek.Artikkel i tidsskriftet Newsweek om Urban Waterfalls Installasjonen bestod av fire fosser i New York City og varte fra 26. juni til 13. oktober 2008.

Eliasson har tegnet den nye Cirkelbroen i København over Christianshavns kanal. I Norge er Eliasson representert med kunstverket Viewing Machine ved Kistefos-Museets skulpturpark.

 Hedersbevisninger 
 2004 – Nykredits ArkitekturprisNykredits Arkitekturpris 
 2004 – Eckersbergmedaljen
 2005 – Prins Eugen-medaljenSamtliga mottagare av Prins Eugen-medaljen Det svenske kongehuset.
 2010 – Ridderkorset av Dannebrogordenen
 2013 – Thorvaldsenmedaljen

 Referanser 

 Eksterne lenker 


  Olafur Eliasson - Tanya Bonakdar Gallery

Olafur Eliasson
Kategori:Danske kunstnere
Kategori:Young Global Leaders
Kategori:Mottakere av Eckersbergmedaljen
Kategori:Mottakere av Thorvaldsenmedaljen
Kategori:Riddere av 1. grad av Dannebrogordenen‎
Kategori:Personer fra København
Kategori:Medlemmer av Akademie der Künste